شەفەق نیوز/ نێچیروان بارزانی سەرۆک هەرێم
کوردستان، ئمڕوو یەکشەممە، دووپات لەبان گرنگی پەیوەندیەیل ناوبەین هەرێم کوردستان
و ولات چین کرد.
سەرۆکایەتی هەرێم کوردستان لە بەیاننامەیگ رەسیە
ئاژانس شەفەق نیوز وت: نێچیروان بارزانی سەرۆک هەرێم کوردستان، ئمڕوو، پیشوازی لە سوی
وی  باڵیۆز وڵات چین لەلای عراق کرد، و دیاری
کرد ک بارزانی لە دیدارەگە پیرووزبایی لەلی کرد وە بوونەی وەرگردن ئەرکەیل نووی و ئومید
سەرکەفتن ئەرای خوازێد.
بارزانی دووپات لە گرنگی پەیوەندیەیل دووانی
ناوبەین هەرێم کوردستان و چین لە جویراجویر چینەیل کرد، و سوپاس حکومەت چین کرد ئەرا
دەسمیەتی هەرێم کوردستان وە دەرمان وخوازینەیل پزشکی ئەرا نواگردن کۆڕۆنا.
وەگورەی بەیاننامەگە، لە دیدارەگە هەمیش باس
رەوشەیل سیاسی ئیسە لە عراق ورەوشەیل هەرێم کوردستان و ناوچەگە کریا.
باڵیۆز چینی، نشان دلگیریی وەو گەشە دا ک هەرێم
کوردستان وەخوەی دوینێد، وەگەرد ئەرزشکدارکردن رەنجەیل هیزەیل پێشمەرگە لە جەنگ دژوە
داعش، ودووپات لە گرنگیدان وڵاتەگەی کرد لە گەشەدان پەیوەندیەیل بازرگانی وەرد هەرێم
کوردستان و عراق، و تەقەلای زیایکردن گواستنەوەی بازرگانی ناوبەین دوو وڵات.
